Fuhrmanns etterfølger, Peter Schutz, mente de to modellene skulle selges side ved side, og at 911 fortsatt hadde potensial som produksjonsmodell. Denne ble derfor beholdt i produksjon, og 928 solgte aldri i et så høyt antall som ledelsen, og særlig Fuhrmann, hadde håpet, og den forsvant fra produksjon i 1995. Markedet for grand tourer-modeller har siden den gang økt, og Porsche tilbyr i dag firedørsmodellen Porsche Panamera i dette segmentet.